MORPHOLOGISK- ANATOMISK BESKRIVELSE AF 
ELEOCHARIS PALUSTRIS 
AF 
P. HEIBERG. 
Eleocharis palustris RBr. {Scirpus palustris L.), der 
er almindelig udbredt i Danmark paa tugtige Enge og ved 
Bredderne af Damme og Søer, frembyder saavel i morpho- 
logisk som anatomisk Henseende endeel eiendommelige For- 
hold, der saavidt vides hidtil ikke have været bekjendte, og 
som fortjene Botanikernes Opmærksomhed, da de i flere Hen- 
seender afvige fra den Typus, der i Almindelighed ansees for 
at være den normale blandt de monokotyledone Planter. 
Idet jeg i det Følgende skal fremsætte Udbyttet af de Iagt- 
tagelser, jeg har anstillet paa den nævnte Plante, skal jeg 
væsentligt indskrænke mig til en reent deskriptiv Fremstilling 
af Stoffet og kun mere aphoristisk anstille Sammenligninger 
mellem Eleocharis og enkelte andre Planter. Den sammen- 
lignende Plante -Morphologi og -Anatomi trænger for Tiden 
fremfor Alt til positivt Stof; først naar den har et saadant 
nogenlunde rigeligt til sin Raadighed, kan der være Tale om 
at anstille systematiserende Betragtninger, der kunne have 
Haab om at faae noget mere blivende Værd. 
I. MORPHOLOGISK BESKRIVELSE. 
Spirende og unge, endnu ikke blomstredygtige Individer 
af Eleocharis har jeg ikke havt Leilighed til at undersøge. 
Maaskee afvige de unge Planter paa samme Maade fra de 
